233 
Mallemukerne følge Skibet fra det tidlige Daggry til langt 
hen i Skumringen, næsten altid i en Flok bag Skibet; af og til 
slaa de et Sving tilsøs for snart at vende tilbage. Undertiden 
hviler hele Flokken sig paa Vandet eller svømmer efter Skibet, 
men oftest holde de sig paa Vingerne, strygende lavt over Hav¬ 
fladen med næsten umærkelige Vingeslag. Begjærlig slaa de ned 
efter alt Slags Affald og skjelne med en vidunderlig Sikkerhed det 
tilkastede i Skibets urolige Kjølvand. Søfolkene fange dem under¬ 
tiden paa en Fiskekrog med et Stykke Flæsk til Madding, men de 
lære hurtig at vogte sig for dette Lokkemiddel. 
Sula bassana L. 
Havsule. 
Britiske Øer, Færøer, Island, Nordøstamerika. 
Hyppigst er den truffen i Nærheden af Øerne Nord for Skot¬ 
land i Nordsøen og Atlanterhavet, men aldrig meget langt fra 
Land. I Begyndelsen af April 1890 saas her talrige udfarvede 
Fugle ofte liggende paa Vandet i neppe 30 Alens Afstand fra det 
forbisejlende Skib. Længst borte fra Land har jeg set den 18. 
Juni 1891 paa 9° v. L.; den næste Dag saas den enkeltvis ret 
almindelig hele Dagen paa 6° v. L.; det var mest gamle Fugle 
her saas, en enkelt yngre; 20. Juni 1891 saas 2, da vi sejlede 
mellem Shetlands- og Orkneyøerne. 7. April 1893 saas en Del, 
dog ialt neppe 10, imellem 3 og 5° v. L. Medens de ikke ere 
sete over hele Nordsøen undtagen nær Skotlands Kyst, ere de 
trufne i Skagerrak, hvor Bay saa en i Juni 1891 og jeg tre 30. 
Oktober 1893 omtrent 2 Mil Nordvest for Skagen. 
Phalacrocorax sp? 
Skarv. 
19. Juni 1891 kom en Skarv flyvende omkring Skibet paa 
6° v. L. 
